kardosdrur/scandi-wiki huggingface dataset:
Anne Holm

Annelise Jørgensen (pseudonym: Anne Holm) (født 10. september 1922, død 27. december 1998) var en dansk forfatter. Hun debuterede under navnet Annelise Jørgensen med digtsamlingen "Ene" i 1943, Carit Andersens Forlag. Hun har også skrevet under pseudonymet Adrien de Chandelle.

I 50'erne udgav Anne Holm en række familiesaga-bøger.

Anne Holms mest kendte bog er "David", der udkom i 1963 på Gyldendal og som samme år fik tildelt Den Nordiske Børnebogspris.
Anmelder Anne Mette Glistrup (Politiken) skrev bl.a. på bagsiden af bogen (2. oplag, 1965):
"David er en bog, man kunne ønske læst af alle danske børn mellem 11 og 14 år. Dens tema er dette: Friheden, kærligheden og det daglige brød er ikke en selvfølge."
Bogen blev filmatiseret i 2003 ("I am David") med støtte fra FN's Flygtningehøjkommisariat UNHCR. Medvirkende skuespillere er bl.a. Ben Tibber, Jim Caviezel, Maria Bonnevie og Joan Plowright.

I 1965 udgav Anne Holm "Peter" på Gyldendal. Det er en bog om en drengs rejse i tid og rum, hvor han bl.a. lærer om venskab og tidernes forbundethed.

I 1967 udgav Anne Holm "Adam og de voksne" på Gyldendal. En bog, der handler om en ung mands søgen efter identitet.

Senere har Anne Holm udgivet "The Hostage" (handler om en søn af en dansk statsminister, der bliver kidnappet af en aktivist, der ønsker Danmark ud af NATO) og "The Sky Grew Red" (handler om en dansk pige og en engelsk dreng, der møder hinanden under Napoleonskrigene og som søger at forhindre, at Danmark kommer i krig). Anne Holm har fået flere af sine bøger oversat, bl.a. til engelsk. Bogen "David" hedder på engelsk "North to freedom".

Børnebogsforfattere fra Danmark
Dansksprogede forfattere fra Danmark
Len Wiseman

Len Wiseman (født 4. marts 1973) er en amerikansk filminstruktør og manuskriptforfatter og producer. Siden 2004 har han været gift med den engelske skuespillerinde Kate Beckinsale, indtil de fik en skilsmisse i 2016.

Udvalgt filmografi 
 2003 – Underworld
 2006 – Underworld: Evolution
 2007 – Die Hard 4.0
 2009 – Underworld: Rise of the Lycans
 2012 - Total Recall
 2013 - Sleepy Hollow (tv-serie)

Eksterne henvisninger 

 

Filminstruktører fra USA
All Boys

Club Atlético All Boys (eller bare All Boys) er en argentinsk fodboldklub fra Buenos Aires-forstaden Floresta. Klubben spiller i landets bedste liga, Primera División de Argentina, og har hjemmebane på stadionet Islas Malvinas Stadium. Klubben blev grundlagt den 15. marts 1913, og har endnu aldrig formået at vinde det argentinske mesterskab.

All Boys' største rivaler er et andet Buenos Aires-hold, Argentinos Juniors, derbyet indtræffer dog ikke hvert år, idet de to hold ofte spiller i forskellige divisioner.

Kendte spillere 
  Sergio Batista (1997-1999)
  Juan Barbas (1994-1997)
  Carlos Barisio (1976-1978)
  Gustavo Bartelt (1993-1997 / 2008-)
  Néstor Fabbri (2004-2005)
  Martín Andrés Romagnoli (1994-1998)
  Carlos Tévez (Ungdomsspiller)
  Ariel Silvio Zárate (2007-)
  Jonathan Calleri (2013-2014)

Danske spillere 
  Ingen

Eksterne henvisninger 
 Klubbens officielle hjemmeside

Etableret i 1913
Fodboldklubber i Buenos Aires
Geelskov

Geels Skov er en statsskov i Rudersdal Kommune. Vestsiden af skoven afgrænses af Nordbanen mellem Holte og Virum. 

Skoven krydses af Kongevejen, som således opdeler den i en østside og en vestside. Midtvejs, på dette stykke af Kongevejen ligger Geels Bakke, hvor der på begge sider er parkeringspladser med tilslutning til skoven. Fra Holte Station er der sti op i skoven.

Skoven er året rundt et populært rekreativt grønt område i Region Hovedstaden. Skoven byder på hundeluftning uden snor, mountainbikestier, liverollespil, kælkning, tre bålpladser og en primitiv teltplads. 

Skoven er stiforbunden med naboskovene Kirkeskoven og Ravnholm Skov.

Ved sydsiden af Geels Bakke står på østsidenen en kopi af den oprindelige milepæl. Flere oldtidsminder er registrerede i skoven.

Midt i skoven ligger Holtekollen, der i flere perioder, i årene 1947-1980, var i brug som skihopanlæg. I dag er kun en stor bakke tilbage.

I Geels Skov, blev frisørægteparret Hildur Ruth Nielsen og Yngve Marinus Nielsen henrettet som stikkere to dage efter befrielsen. Hildur der var gravid i niende måned og Yngve efterlod sig en datter på 13 år.

I østdelen af skoven er der sat pæle op til orienteringsløb.

Referencer

Eksterne henvisninger 
 Geels Skov

Statsskove i Danmark
Rudersdal Kommunes geografi
Hundeskove i Danmark
Club Atlético Huracán

Club Atlético Huracán (eller bare Huracán) er en argentinsk fodboldklub fra Buenos Aires-bydelen Parque Patricios. Klubben spiller i landets bedste liga, Primera División de Argentina, og har hjemmebane på stadionet Estadio Tomás Adolfo Ducó. Klubben blev grundlagt den 11. november 1908, og vandt i 1973 sit første, og hidtil eneste argentinske mesterskab, da man vandt den såkaldte Nacional-liga. Derudover er klubben fire gange, i 1975, 1976, 1994 og 2009, sluttet på ligaens andenplads.

Huracáns største rivaler er et andet Buenos Aires-hold, San Lorenzo de Almagro.

Titler 
 Argentinsk mesterskab (1): 1973 (Nacional)

Kendte spillere

Danske spillere 
  Ingen

Eksterne henvisninger 

 Klubbens officielle hjemmeside

Etableret i 1908
Fodboldklubber i Buenos Aires
Cytisin

Cytisin kaldes også baphitoxin og sophorin. Det er et toxisk alkaloid, som tilhører gruppen quinolizidin-alkaloider. Det har bruttoformlen C11H14N2O, og det forekommer naturligt i bl.a. Guldregn, hvor det især findes i frøene, og derfor er det årsag til de frygtede forgiftninger af småbørn. I store doser kan det hæmme åndedrættet og blive livsfarligt. LD50 er i mus omkring 2 mg i.v./kg.

Lighed med nikotin 

Cytisins kemiske struktur har visse ligheder med nikotins struktur, og det binder sig til de samme receptorer i hjernen, dvs. det fungerer som en nikotin-acetylcholin-receptor antagonist, og af samme grund kan der forekomme krydstolerance mellem tobak og plantedele fra Ærteblomst-familien. Cytisin og nikotin har lignende farmakologiske effekter. Denne kendsgerning er blevet udnyttet i Central- og Østeuropa til fremstilling af medikamenter til brug ved afvænning fra nikotinafhængighed, og i 2006 blev derivatet vareniclin ligeledes godkendt til brug ved rygestop.

Forekomst i naturen 

Cytisin er knyttet til bælgplanterne, og den er bl.a. fundet i følgende slægter og arter:

 Stinkbusk (Anagyris foetida)
 Farvebælg (Baptisia spp.)
 Almindelig Blærebælg (Colutea arborescens)
 Almindelig Gyvel (Cytisus scoparius)
 Kanarisk Visse (Genista canariensis )
 Tysk Visse (Genista germanica)
 Farve-Visse (Genista tinctoria)
 Guldregn (Laburnum spp.)
 Sophora secundiflora
 Sophora tomentosa
 Almindelig Tornblad (Ulex europaeus)
 Spartium junceum
 Rævebønne (Thermopsis spp.)

Eksterne links 

 Ny rygestop-pille narrer hjernen. Ingeniøren 2005
 Antirygemedicin (vareniclin. Patienthåndbogen
 Thorsten Urhahn: Cytisin  
 Andreas Kelich: Enzyklopädie der Drogen 
 Jean-François Etter: Cytisine for Smoking Cessation i Archives for Internal Medicine, 2006, 166, 15 side 1553–1559 

Alkaloider
Gift
Club Atlético Lanús

Club Atlético Lanús (eller bare Lanús) er en argentinsk fodboldklub fra Buenos Aires-bydelen Lanús. Klubben spiller i landets bedste liga, Primera División de Argentina, og har hjemmebane på stadionet Ciudad de Lanús. Klubben blev grundlagt den 3. januar 1915, og vandt i 2007 sit første argentinske mesterskab. Derudover vandt klubben i 1996 den nu nedlagte turnering Copa CONMEBOL.

Lanús' største rivaler er et andet Buenos Aires-hold, Club Atlético Banfield.

Titler 
 Argentinsk mesterskab (2): 2007 (Apertura); 2016

 Copa CONMEBOL (1): 1996

 Copa Sudamericana (1): 2013

 Copa del Bicentenario (1): 2016

Kendte spillere

Danske spillere 
  Ingen

Eksterne henvisninger 
 Klubbens officielle hjemmeside

Etableret i 1915
Fodboldklubber i Buenos Aires
Quilmes Atlético Club

Quilmes Atlético Club (eller bare Quilmes) er en argentinsk fodboldklub fra byen Quilmes. Klubben spiller i landets bedste liga, Primera División de Argentina, og har hjemmebane på stadionet Estadio Centenario Dr. José Luis Meiszner. Klubben blev grundlagt den 27. november 1887, og er dermed en af landets ældste. 

Quilmes vandt i 1978 sit første, og hidtil eneste argentinske mesterskab.

Titler 
 Argentinsk mesterskab (1): 1978 (Metropolitano)

Kendte spillere 
 Jorge Brown
 Omar Hugo Gomez
 Luis Andreucci
 Daniel Bertoni
 Silvio Carrario
 Alejandro Damián Domínguez
 Ubaldo Fillol
 Humberto Maschio
 Ricardo Villa
 Ángel Tulio Zof
 Nelson Vivas

Danske spillere 
  Ingen

Eksterne henvisninger 
 Klubbens officielle hjemmeside

Noter 

Fodboldklubber i Argentina
Etableret i 1887
Mesterholdenes Europa Cup i håndbold 1978-79 (kvinder)

Mesterholdenes Europa Cup i håndbold 1978-79 for kvinder var den 19. udgave af Mesterholdenes Europa Cup i håndbold for kvinder. Turneringen havde deltagelse af 18 klubhold, der var blevet nationale mestre sæsonen forinden, og blev afviklet som en cupturnering, hvor alle opgørene blev afviklet over to kampe, hvor holdene mødtes både ude og hjemme.

Turneringen blev vundet af Spartak Kijev fra Sovjetunionen, som i finalen over to kampe besejrede Vasas SC fra Ungarn med 27-26. Det var syvende gang i turneringens historie, at Spartak Kijev vandt titlen, mens Vasas SC for anden sæson i træk måtte se sig besejret i finalen.

Danmarks repræsentant i turneringen var de danske mestre fra Frederiksberg IF, som blev slået ud i 1/8-finalen, hvor holdet tabte til RK Radnički fra Beograd i Jugoslavien.

Resultater

1/16-finaler

Ottendedelsfinaler

Kvartfinaler

Semifinaler

Finale

Kilder / eksterne henvisninger 
 World Handball Archive – Women Handball European Champions Cup 1979

Noter 

1978-79 (kvinder)
Håndbold i 1978
Håndbold i 1979
Kvindehåndbold
Hortense Panum

Hortense Panum (født 14. marts 1856 i Kiel, død 26. april 1933 på Frederiksberg) var en dansk musikhistoriker, datter af fysiologen P.L. Panum

Hortense Panum kom allerede som barn til København. Sine musikalske interesser udviklede hun under vejledning dels af August Winding, dels af Victor Bendix og af Orla Rosenhoff (i teori). Senere lagde hun sig specielt efter musikhistorie, hvor hun blandt andet studerede under Wilhelm Tappert i Berlin. 

I Monatshefte für Musikgeschichte 1888 fremdrog hun to orgelstykker af Melchior Schildt (17. århundrede) efter manuskript på Det Kongelige Bibliotek i København, og samme år skrev hun i Musikal. Wochenblatt om Corsis bidrag til den ældste opera Dafne. Hendes hovedarbejde er 1. del af den store Illustreret Musikhistorie (1905, 2. del af William Behrend). 

Værdifulde bidrag til instrumenternes historie har hun givet i afhandlinger i årsberetning (1903 og 1905) fra Foreningen til norske Fortidsmindesmærkers Bevaring, nemlig om harpe og lyra i det gamle Nordeuropa (på tysk i Sammelbände d. Internat. Musikgesellschaft, Bd VII) og om strengeinstrumenter i Nordens middelalder. 

Fremdeles har hun udgivet Musikhistoren i kortfattet Fremstilling (1910 og 1920), Middelalderens Strengeinstrumenter(1915), Musikhistoriens Billedbog (1916), Langelegen som dansk Folkeinstrument (1918), Middelalderens Strengeinstrumenter og deres Forløbere i Oldtiden (1928).

Hun var fra 1907 lærer i musikhistorie ved Det kgl. danske Musikkonservatorium og fra 1904 ved Folkeuniversitetet.

Kilder 

 Angul Hammerich:

Noter

Eksterne henvisninger 
 

Musikhistorikere fra Danmark
Faglitterære forfattere fra Danmark
Personer fra Kiel
Personer fra København
Ansatte ved Det Kgl. Danske Musikkonservatorium
Modtagere af Tagea Brandts Rejselegat
Personer i Dansk Biografisk Leksikon
Personer i Dansk Kvindebiografisk Leksikon
Dansksprogede forfattere fra Danmark
Salmonsens
Danskere i 1800-tallet
Danskere i 1900-tallet
Bramsejl

Bramsejl er råsejl, der føres på mastens øverste stang, bramstangen. På store skibe kan bramsejlet være delt i et over- og et underbramsejl.

Udødeliggjort af Hergés figur kaptajn Haddock med frasen: "Splitte mine bramsejl!".

Skibsterminologi
Constant

Constant Anton Nieuwenhuys, kaldet Constant (født 21. juli 1920 i Amsterdam, død 1. august 2005 i Utrecht), var en hollandsk kunstmaler og skulptør.

Liv og kunstnerisk produktion 
Efter sine studier ved en kunsthåndværkerskole og ved Rigsakademiet for Billedkunst i Amsterdam, boede Constant fra 1946 i Paris og London. In Paris traf han Asger Jorn, som sammen med Constant, Karel Appel m.fl. dannede COBRA-gruppen i 1948. Samme år grundlagde Constant sammen med Karel Appel og Jan Nieuwenhuys gruppen Nederlands Experimentele Groep. Fra 1957 til 1959 var han medlem af Situationisterne. Under indflydelse heraf beskæftigede han sig med arkitektur og udviklede i årene 1959 til 1969 det utopiske byprojekt New Babylon. Den hollandske arkitekt Rem Koolhaas kaldte Constant en af sine største inspirationskilder.

I 1959 deltog Constant i documenta II udstillingen i Kassel, og ligeledes deltog han i den følgende documenta III i 1964. Constant repræsenterede i 1966 Nederlandene ved Biennalen i Venedig.

Litteratur 
 Constant‘s New Babylon – the hyper-architecture of desire – Udgiver: Mark Wigley – Rotterdam, 1998 – 
 Documenta 11 – Plattform 5: Ausstellung. Katalog. – Kassel, 2003 –

Eksterne links 
 Værker og teoretiske tekster (engl.)
 Constant & New Babylon (engl.) 

Malere fra Nederlandene
Billedhuggere fra Nederlandene
Personer fra Amsterdam
Juninho

Antônio Augusto Ribeiro Reis Jr. (født 30. januar 1975 i Recife, Brasilien), bedre kendt som Juninho eller Juninho Pernambucano, er en tidligere brasiliansk fodboldspiller. Hovedsageligt spillede han som midtbanespiller. Juninho har tidligere i sin karriere spillet for bl.a. det brasilianske landshold og franske Olympique Lyon. 

Juninho var særligt kendt for sine dygtige frispark.

Sport Recife 
Juninho startede sin karriere hos Sport Recifes ungdomshold, hvor han spillede i perioden 1991-1994. Han blev rykket op til Recifes førstehold i 1994, hvor han spillede 24 kampe og scorede 2 gange i en enkelt sæson.

Vasco da Gama 
Efter Sport Recife hentede brasilianske CR Vasco da Gama ham til klubben. Juninho spillede for Vasco da Gama i 6 sæsoner, hvor han udviklede sine evner som midtbanespiller. Mange europæiske klubber viste interesse, men det blev Olympique Lyon der løb med hans underskrift.

Olympique Lyon 
I 2001 hentede Olympique Lyon Juninho. Klubben havde aldrig vundet den franske Ligue 1, men efter Juninhos ankomst, vandt klubben mesterskabet 7 gange i træk. I 2005 valgte Gerard Houllier (Olympique Lyons fodboldtræner i perioden 2005-2007) Juninho som anfører for holdet. Juninho spillede for Olympique Lyon i perioden 2001-2009, hvor han spillede 343 kampe og scorede 100 mål. I sommeren 2009 valgte Juninho at undlade at forlænge sin kontrakt med klubben.

Al-Gharafa SC 
Juninho var på fri transfer i sommeren 2009, hvilket vakte interesse hos arabiske Al-Gharafa SC, der havde mistet deres irakiske spiller Nashat Akram til fordel for hollandske FC Twente. Al-Gharafa SC skrev en 2-årig kontrakt med Juninho med værdi på 18 millioner kroner. I Juninhos første sæson i Al-Gharafa kom klubben til "the treble", hvor klubben vandt Qatar Stars League, Qatar Stars Cup og Qatar Prince Cup. Ved slutningen af den første sæson, blev han kåret som den bedste spiller i Qatar.

Vasco da Gama Retur 
Den 27. april 2011 blev det bekræftet, at Juninho skiftede tilbage til Vasco da Gama. Han scorede i sin debut kamp imod Corinthians. Han nåede i sæsonen 2011-12 at spille 50 kampe for holdet og scorede derudover 11 mål.

New York Red Bulls 
Den 17. december 2012 skiftede Juninho videre til det amerikanske storhold New York Red Bulls, hvor bl.a. Thierry Henry også spillede. Først den 3. marts 2013 fik Juninho sin debut for klubben imod Portland Timbers. Kampen endte 3-3.
Den 3. juli 2013 bekræftede klubben at de havde opsagt Juninho's kontrakt. Han nåede at spille 13 kampe for den amerikanske klub.

Landsholdet 
Juninho fik sit landsholdsdebut for det brasilianske fodboldlandshold i 1999, hvor landsholdet vandt 4-2 over det sydkoreanske fodboldlandshold i en venskabskamp. Juninho afsluttede sin landsholdskarriere efter VM i Tyskland 2006. Her blev det i alt til 40 kampe, hvor han scorede 6 gange.

Kilder 
 www.soccernet.espn.go.com 
 www.footballdatabase.com
 www.123football.com 

Fodboldspillere fra Brasilien
Deltagere ved verdensmesterskabet i fodbold 2006
Fodboldspillere fra Club de Regatas Vasco da Gama
Fodboldspillere fra Olympique Lyon
Fodboldspillere fra New York Red Bulls
Personer fra Recife
Midtvejsvalget i USA 2010

Midtvejsvalget i USA 2010 var et midtvejsvalg, som blev afholdt tirsdag den 2. november 2010. Ved valget skulle der vælges 435 sæder til Repræsentanternes Hus, 37 sæder i USA's senat og 37 guvernører i USA's delstater.

Demokraterne havde flertal i Senatet og Repræsentanternes Hus fra 2006. Resultaterne fra valget viste at Demokratene mistede flertallet i Repræsentanternes Hus, men beholdt et et knapt flertal i Senatet.

Republikanerne lagde tidligt an til at gøre det godt i valget. En meningsmåling gennemført i slutningen af august viste at på en generel valgseddel ville 51% af stemmerne være på republikanerne, mens 41% ville være på demokraterne.

Referencer 

Politiske valg i USA
Politiske valg i 2010
Fool

"Fool" er en komposition fra 1969 af Carl Sigman og James Last og blev indspillet af Wayne Newton i 1969.

Elvis Presleys indspilning 
Den 28. marts 1972 var Elvis Presley i studie C hos RCA i Hollywood. Her indspillede han "Fool", som blev udsendt på en single med "Steamroller Blues" (komposition af James Taylor) på den anden side.

I 1973 var "Fool" med på LP'en Elvis. Dette var Presleys anden LP med titlen Elvis, så efterhånden er 1973-versionen bedst kendt som The Fool, netop opkaldt efter denne indspilning. For at gøre forvirringen total har Elvis Presley indspillet en sang, der netop hedder "The Fool". Dette er en komposition af Naomi Ford og har altså intet med førnævnte LP at gøre.

Referencer 

Elvis Presley-sange
Popsange
Sange fra 1969
The Mask (tegneserie)

The Mask er en tegneserie lavet af forfatteren John Arcudi og tegneren Dough Mahnke i 1982. Den er baseret på et koncept af Mike Richardson.

Serien følger en magisk maske som får bæreren til at miste alle hæmninger og får hende/ham til at gå amok og giver hende/ham "magiske" "tegnefilms-kræfter".
I de fleste hæfter er det taberen Stanley Ipkiss, der har/får masken, men der er også andre, der har haft fingre i den guddommelige maske.
Selve ideen til personen er en blanding af Jokeren og Steve Ditko's Creeper.

I 1994 kom der en film afledt af tegneserien; The Mask (film). Afledt af filmen kom der en tegnefilms-serie med Rob Paulsen som Stanley Ipkiss/Masken på engelsk, og Peter Zhelder på dansk.

Tegneserier fra USA
Dark Horse Comics
The Mask

The Mask eller Masken har flere betydninger:
 Masken (teater) - et egnsteater i Nykøbing Falster.
 The Mask (tegneserie) – en tegneserie udgivet 1989-2000.
 The Mask (film) – en spillefilm fra 1994, som er baseret på tegneserien.
 The Mask: The Animated Series – en tegnefilmserie der blev lavet 1995-1997, og som er baseret på spillefilmen.
 The Mask (spil) – et computerspil fra 1996, som er baseret på spillefilmen.
 Son of the Mask (på dansk: Jagten På Masken) – en spillefilm fra 2005. Den er en opfølger til spillefilmen fra 1994.
 The Mask (bog) – en roman udgivet af Dean Koontz under pseudonymet Owen West i 1981.
Ass Like That

Ass Like That er en single fra 2005 af den amerikanske rapper Eminem, fra hans femte studiealbum, Encore, fra 2004.

Hitliste

Referencer

Singler fra 2005
Eminem-sange
Business (Eminem)

Business er den femte og sidste single fra den amerikanske rapper Eminems verdensomspændende hit-album The Eminem Show. Singlen blev dog ikke udgivet i USA.

I sangen taler Eminem om at han og Dr. Dre arbejder sammen som Batman og Robin (lige det bliver forslået i musikvideoen til Without Me), i 'rapmobilen', for at rette op på hip-hop-verdenen. Dette er muligvis henvendt til Insane Clown Posse, da også omkvædet muligvis indeholder hentydninger til dem:

 

Derudover beskriver han også hamselv og Dr. Dre som den mest frygtindgydende konstellation siden Eminem og Elton John gamblede med deres respektive musikkarriere ("the most feared duet since me and Elton played career Russian Roulette"). Dette er en henvisning til deres optræden ved Grammy Awards 2001, da de fremførte Stan.

Hitlister

Referencer

Eminem-sange
Singler fra 2003
Scott Brown (flertydig)

Scott Brown er navnet på flere personer:

 Scott Brown (politiker) er en amerikansk politiker
 Scott Brown (baseballspiller) (født 1956) er en tidligere Major League Baseball-spiller for Cincinnati Reds
 Scott Brown (bassist) er bassist for det canadiske rockband Trooper
 Scott Brown (studievært) er en tidligere studievært hos Grampian Television
 Scott Brown (DJ) (født 1972) er en skotsk disc jockey
 Scott Brown (englsk fodboldspiller) (født 1985) er en engelsk midtbanespiller
 Scott Brown (gymnast) (født 1983) er en australsk trampolinspringer
 Scott Brown (skotsk fodboldspiller) (født 1985) er en skotsk midtbanespiller
 Scott G. Brown er en canadisk forsker
 Scott O. Brown (født 1975) er en amerikanske forfatter og forlægger
 Scott P. Brown (født 1985) er en engelsk målmand
Radio Skive

Radio Skive er en dansk kommerciel lokalradio, som er en del af Radio ABC Gruppen. Kanalen har hjemsted i Skive og sender til det meste af Midtjylland og Vestjylland, samt online på nettet.

Stationen er med i nyhedssamarbejdet om landsnyheder til lokalradioer, og sender derudover lokale nyheder. Søsterkanalen Radio Alfa sender også i området, og spiller musik for det mere modne publikum.

Programmerne 
 Jan Bjerrum (Din Morgen)
 Casper Bach (Din Formiddag)
 Kenneth Lauridsen (Din eftermiddag)
 Henrik Svenningsen (6 til midnat)

Eksterne henvisninger 
 Radio Skive's hjemmeside

Skive
Skive
Proteus

Proteus har flere betydninger:

 Hulepadde (zoologi) – hulepadde
 Proteus (mikrobiologi) – slægt af bakterier
 Proteus (paleontologi) – slægt af trilobitter
 Proteus (gud) – græsk gud
 Proteus (måne) – en af Neptuns måner
Gentle on My Mind

"Gentle on My Mind" er en komposition af John Hartford fra 1967, der selv indspillede sangen på plade og med Felton Jarvis som producer.

Sangen vandt to Grammy Awards i 1968. John Hartford selv fik en for 'Bedste Fremføring af en Folkesang' og den anden gik til Glen Campbell for 'Bedste Country & Western Solo Sang' for hans indspilning af sangen. Det er i øvrigt Glen Campbells version, der har fået størst udbredelse af de to.

Elvis Presleys version 
Elvis Presley brugte, ligesom Hartford havde gjort, Felton Jarvis som producer, da han lavede sin version af "Gentle on My Mind". Elvis var i studiet to gange, før han var tilfreds med resultatet, så både 14. januar og 20. januar 1969 knytter sig til optagelserne, der fandt sted i American Studios i Memphis. 

Elvis Presleys udgave blev udsendt på albummet From Elvis in Memphis i maj 1969.

Andre udgaver 
"Gentle on My Mind" er lavet i et utal af kopiversioner. Af nævneværdige versioner er blandt andet indspilninger af:
 Patti Page
 Aretha Franklin
 Dean Martin
 Waylon Jennings
 John Mogensen (i en dansk-sproget version, "Ensomhedens Gade Nr. 9".)

Referencer

Eksterne henvisninger 
 The Band Perry fremfører "Gentle on My Mind" på YouTubes VEVO-kanal

Elvis Presley-sange
Popsange
Sange fra 1967
Arsenal de Sarandí

Arsenal Fútbol Club (normalt kendt som Arsenal de Sarandí eller bare Arsenal) er en argentinsk fodboldklub fra Buenos Aires-forstaden Sarandí. Klubben spiller i landets bedste liga, Primera División de Argentina, og har hjemmebane på stadionet Estadio Julio H. Grondona. Klubben blev grundlagt den 11. januar 1957, og er opkaldt efter den engelske storklub Arsenal F.C.

Arsenal de Sarandí har endnu aldrig vundet det argentinske mesterskab, men vandt i 2007 den internationale sydamerikanske turnering, Copa Sudamericana.

Titler 
 Copa Sudamericana (1): 2007

Kendte spillere

Danske spillere 
  Ingen

Eksterne henvisninger 

 Klubbens officielle hjemmeside 

Etableret i 1957
Fodboldklubber i Buenos Aires